**Zápis zo 8. zasadnutia Redakčnej rady mestských novín Námestovčan (k č. 4/2019)**

**Termín RR**: 24. 7. 2019

**Prítomní:**

**Za poslancov:** Peter Kolada, Róbert Sládek

**Za verejnosť:** Ján Kozoň, Eva Kapičáková

**Za MsÚ:** Ivan Veljačik. Marián Kasan

**Za redakciu:** Anna Lajmonová

**Neprítomní**: Marián Grígeľ

**Hostia** (prítomní na RR): Milan Hubík, Dušan Jendrášik

## **Program:**

## 1. Otvorenie, privítanie členov a hostí redakčnej rady.

## 2. Príprava článkov do najbližšieho čísla

## 3. Diskusia

## 4. Rôzne

## 5. Záver

Prítomných členov a hostí privítal predseda redakčnej rady.

Členovia redakčnej rady hlasovaním súhlasili s navrhovaným programom

4 za, 0 zdržal sa, 0 proti /v čase hlasovania chýbali na RR p.Sládek a p.Kozoň/

Predseda redakčnej rady následne odovzdal slovo p. Lajmonovej, ktorá oznámila, že **termín vydania 4. čísla Námestovčana je 25. septembra, uzávierka príspevkov 16. septembra** a postupne sa začala debata členov komisie o článkoch do najbližšieho čísla.

**Marián Kasan** – pripraví články z MsÚ, o voľbe hlavného kontrolóra, zo zastupiteľstva, o odpadovom hospodárstve, o úspechu cyklistu Kramarčíka na majstrovstvách Slovenska v cyklistike a článok o Matejovi Skyčákovi.

**Dorota Mikulášová** – napíše článok o Krížoch, ktoré sú rozmiestnené na Poľanovej ceste v Námestove a pripraví rozhovor s Andrejom Uhliarikom, ktorý je na stáži v spoločnosti CERN. Takisto pripraví článok o nedávnom stretnutí podnikateľov v cestovnom ruchu, ktoré sa konalo na mestskom úrade. Naďalej sa bude venovať športovej prílohe mestských novín.

**Ján Kozoň** – pripraví článok o nefungujúcom rozhlase ako aj o možnosti rozšírenia informovanosti občanov sms službou.

**Eva Kapičáková** – článok o nelegálnych stavbách pri Or. priehrade, o pripravovanom priemyselnom parku v areáli spoločnosti Accentis a o hudobnom počine skupiny JA & ON

**Anna Lajmonová** – rozhovor s riaditeľom MsP o dodržiavaní verejného poriadku počas letných prázdnin/leta v NO a nábreží Or. Priehrady i infoservisnú správu o uhynutých rybách na brehoch Or. priehrady.

Článok o pripravovaných pozemkových úpravách Vojenské 2, Brehy a Čerchle pripraví **J. Genšor.**

**Zapísal P. Kolada 25.7.2019**